CELEX: 62010CN0354
Language: el
Date: 2010-07-13 00:00:00
Title: Υπόθεση C-354/10: Προσφυγή της 13ης Ιουλίου 2010 — Ευρωπαϊκή Επιτροπή κατά Ελληνικής Δημοκρατίας

11.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 246/34
            
         Προσφυγή της 13ης Ιουλίου 2010 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-354/10)
   ()
   2010/C 246/57
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Δ. Τριανταφύλλου και B. Stromsky)
   
      Καθής: Ελληνική Δημοκρατία
   
      Αιτήματα
   
   να αναγνωρίσει ότι ι Ελληνική Δημοκρατία, επειδή δεν έλαβε εντός της προβλεπομένης προθεσμίας όλα τα αναγκαία μέτρα για την επιστροφή των ενισχύσεων που κρίθηκαν παράνομες και ασυμβίβαστες προς την κοινή αγορά, σύμφωνα με το άρθρο 1, παρ. 1 (εκτός των αναφερομένων στην παράγραφο 2 και στα άρθρα 2 και 3) της αποφάσεως της Επιτροπής της 18 Ιουλίου 2007 [C(2007) 3251] για το αφορολόγητο αποθεματικό (αριθμός ενίσχυσης C-37/2005) η, εν πάση περιπτώσει, δεν ενημέρωσε επαρκώς την Επιτροπή για τα μέτρα που έλαβε σύμφωνα με το άρθρο, παρέβη τις υποχρεώσεις που υπέχει από τα άρθρα 4, 5 και 6 της εν λόγω αποφάσεως και της Συνθήκης για τη λειτουργία της Ευρωπαϊκής Ένωσης
   να καταδικάσει Ελληνική Δημοκρατία στα δικαστικά έξοδα.
   
      Ισχυρισμοί και κύρια επιχειρήματα
   
   Οι ελληνικές αρχές δεν επικαλέστηκαν απόλυτη αδυναμία εκτελέσεως της αποφάσεως της Επιτροπής και, τρία χρόνια μετά δεν κατέδειξαν τι ακριβώς ήλεγξαν, σε ποιες περιπτώσεις ζητήθηκε η ανάκτηση και σε ποιες αυτή έλαβε χώρα. Ειδικότερα
   Δεν εξήγησαν για κάθε δικαιούχο τι είδους δαπάνες διενήργησε ώστε να δικαιούται ενισχύσεως βάσει κανονισμού περί γενικής εξαιρέσεως.
   Δεν υπολόγισαν για κάθε δικαιούχο την ένταση της ενισχύσεως.
   Επεξέτειναν την απαλλαγή από την υποχρέωση επιστροφής και σε περιπτώσεις πέραν των προβλεπομένων στην απόφαση.
   Υπολόγισαν εσφαλμένα το ποσό των ενισχύσεων «ήσσονος σημασίας» που απαλλάσσονται της επιστροφής.
   Δεν εξέτασαν τυχόν σώρευση με άλλες ενισχύσεις.
   Δεν υπολόγισαν ορθά το προς ανάκτηση ποσό, εκκινώντας από εσφαλμένη βάση.
   Δεν προσκόμισαν αποδεικτικά για όσες επιστροφές διενεργήθηκαν.